CELEX: 32017D2439
Language: bg
Date: 2017-12-19 00:00:00
Title: Решение на Комитета по политика и сигурност (ОВППС) 2017/2439 от 19 декември 2017 година за назначаване на командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/4/2017)

23.12.2017   
            
            
               BG
            
            
               Официален вестник на Европейския съюз
            
            
               L 344/40
            
         РЕШЕНИЕ НА КОМИТЕТА ПО ПОЛИТИКА И СИГУРНОСТ (ОВППС) 2017/2439
   от 19 декември 2017 година
   за назначаване на командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/4/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение (ОВППС) 2016/610 на Съвета от 19 април 2016 г. за военна мисия на Европейския съюз по линия на ОПСО за обучение в Централноафриканската република (EUTM RCA) (1), и по-специално член 5 от него,
   като има предвид, че:
   
               (1)
            
            
               С Решение (ОВППС) 2016/610 Съветът оправомощи Комитета по политика и сигурност (КПС) в съответствие с член 38 от Договора за Европейския съюз да взема необходимите решения във връзка с политическия контрол и стратегическото ръководство на EUTM RCA, включително решенията за назначаване на последващите командващи силите на мисията на ЕС.
            
         
               (2)
            
            
               На 26 юни 2017 г. КПС прие Решение (ОВППС) 2017/1177 (2) за назначаване на бригаден генерал Fernando GARCÍA BLÁZQUEZ за командващ силите на мисията на ЕС за EUTM RCA.
            
         
               (3)
            
            
               На 20 ноември 2017 г. Военният комитет на Европейския съюз препоръча да бъде одобрена кандидатурата на бригаден генерал Hermínio TEODORO MAIO за командващ силите на мисията на ЕС за EUTM RCA на мястото на бригаден генерал Fernando GARCÍA BLÁZQUEZ, считано от 11 януари 2018 г.
            
         
               (4)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   Бригаден генерал Hermínio TEODORO MAIO се назначава за командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA), считано от 11 януари 2018 г.
   Член 2
   Настоящото решение влиза в сила в деня на приемането му.
   
      Съставено в Брюксел на 19 декември 2017 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 104, 20.4.2016 г., стр. 21.
   
      (2)  Решение (ОВППС) 2017/1177 на Комитета по политика и сигурност от 26 юни 2017 г. за назначаване на командващ силите на мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/2/2017) (ОВ L 170, 1.7.2017 г., стр. 96).